CELEX: 62013CN0685
Language: fi
Date: 2013-12-27 00:00:00
Title: Asia C-685/13: Ennakkoratkaisupyyntö, jonka tribunal de première instance de Liège (Belgia) on esittänyt 27.12.2013 — Belgacom SA v. Commune de Fléron

1.3.2014   
            
            
               FI
            
            
               Euroopan unionin virallinen lehti
            
            
               C 61/6
            
         Ennakkoratkaisupyyntö, jonka tribunal de première instance de Liège (Belgia) on esittänyt 27.12.2013 — Belgacom SA v. Commune de Fléron
   (Asia C-685/13)
   2014/C 61/09
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal de première instance de Liège
   
      Pääasian asianosaiset
   
   
      Kantaja: Belgacom SA
   
      Vastaaja: Commune de Fléron
   
      Ennakkoratkaisukysymys
   
   Ovatko valtuutusdirektiivin (1) säännökset ja erityisesti sen 13 artikla, joka koskee menettelytapoja, joilla asetetaan maksuja radiotaajuuksien käyttöoikeuksista ja oikeuksista asentaa järjestelmiä julkisessa tai yksityisessä omistuksessa olevan omaisuuden yhteyteen, esteenä sille, että jäsenvaltion kunnalliset hallintoviranomaiset asettavat kunnallisella päätöksellä matkaviestintäoperaattoreille kertaluonteisen ja kiinteämääräisen 2 500 euron maksun kustakin lähetyspylväästä tai -mastosta, kun tällaisen maksuvelvollisuuden aiheuttajana on näiden sijainti kunnan alueella verovuoden tammikuun ensimmäisenä päivänä, maksu ei ole luonteeltaan korvaus ja se on perusteltu budjetti- ja ympäristötavoitteilla?
   
      (1)  Sähköisiä viestintäverkkoja ja -palveluja koskevista valtuutuksista 7.3.2002 annettu Euroopan parlamentin ja neuvoston direktiivi 2002/20/EY (valtuutusdirektiivi) (EYVL L 108, s. 21).